**Tumačenje broj 12/24 od 20. lipnja 2024.g.**

Člankom 53. Kolektivnog ugovora određeno je da obitelj radnika ima pravo na pomoć u slučaju:

* *smrti radnika koji izgubi život u obavljanju ili u povodu obavljanja rada - 2 prosječne mjesečne neto-plaće i troškove pogreba*
* *smrti radnika - u visini neoporezivog iznosa i troškove pogreba.*

Obitelj radnika koji je preminuo u vrijeme radnog vremena, a koji za to vrijeme nije obavljao poslove svog radnog mjesta (jer nije izgubio život u obavljanju ili u povodu obavljanja rada), ostvaruje pravo na pomoć u visini neoporezivog iznosa i troškove pogreba.